НА ВНИМАНИЕТО НА ЖИВОТНОВЪДИ, УЧАСТВАЩИ ЗА ОТДАВАНЕ ПОД НАЕМ ИЛИ АРЕНДА НА ПАСИЩА, МЕРИ И ЛИВАДИ ОТ ДЪРЖАВНИЯ И ОБЩИНСКИ ПОЗЕМЛЕН ФОНД, БЕЗ ТЪРГ, ПО РЕДА НА ЧЛ.37И ОТ ЗСПЗЗ

Пасищата, мерите и ливадите от държавния и общинския поземлен фонд се отдават под наем или аренда без търг или конкурс на собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, съобразно броя и вида на регистрираните животни, по цена, определена по пазарен механизъм на лица, които нямат:

1. данъчни задължения;
2. задължения към Държавен фонд "Земеделие";
3. задължения за ползване на държавния поземлен фонд;
4. задължения за ползване на общинския поземлен фонд;
5. задължения за земи по чл. 37в, ал. 3, т. 2 /т.нар. „бели петна“/

Пасищата, мерите и ливадите се разпределят между правоимащите, които имат регистрирани животновъдни обекти в съответното землище, съобразно броя и вида на регистрираните пасищни селскостопански животни, в зависимост от притежаваните или ползвани на правно основание пасища, мери и ливади, но не повече от:

10 дка за 1 животинска единица в имоти от първа до седма категория и

до 20 дка за 1 животинска единица в имоти от осма до десета категория

На правоимащите лица, които отглеждат говеда с предназначение за производство на месо и от местни (автохтонни) породи, се разпределят:

 до 15 дка за 1 животинска единица в имоти от първа до седма категория и

до 30 дка за 1 животинска единица в имоти от осма до десета категория.

След провеждане на процедурата се сключват договори с ползвателите с минимален срок 5 стопански години.

Пасищата, мерите и ливадите от държавния и общинския поземлен фонд, които изцяло или частично не попадат в актуалния към датата на подписване на договора специализиран слой по [чл. 5, ал. 2 от Наредба № 2 от 17 февруари 2015 г. за критериите за допустимост на земеделските площи за подпомагане по схеми и мерки за плащане на площ](http://web6.ciela.net:80/Document/LinkToDocumentReference?fromDocumentId=2132550145&dbId=0&refId=16842597), не се дължи заплащане на наемна цена, съответно арендно плащане за една стопанска година от сключването на договора.

"Пасищни животни" са говеда, биволи, овце и кози, както и еднокопитните животни - коне, магарета, мулета и катъри. За пасищни животни се смятат и свинете от източнобалканска порода и нейните кръстоски, както и едрите и дребните преживни и нечифтокопитни селскостопански животни.

|  |  |  |  |
| --- | --- | --- | --- |
|  |  |  |  |

|  |  |  |  |
| --- | --- | --- | --- |
|  |  |  |  |

"Животинска единица" по смисъла на ЗСПЗЗ е условна единица за приравняване на броя на различните видове и категории животни, както следва:

1. един кон над 6-месечна възраст, един бивол и едно говедо над двегодишна възраст се равнява на една животинска единица;

2. говедо или бивол на възраст от 6 месеца до две години се равнява на 0,6 от животинска единица;

3. една овца или една коза се равнява на 0,15 от животинска единица.

|  |  |  |
| --- | --- | --- |
|  |  |  |